Sumir ganga svo langt að telja hann hafa verið allt að 20 metrar á lengd og yfir 40 tonn að þyngd , þótt flestir hallist að því að hann hafi verið nokkuð minni eða 12 - 18 m . Tennur megalodons hafa fundist í öllum heimshöfum sem bendir til að hann hafi verið mjög útbreiddur á sínum tíma . Meginlöndin héldu áfram reki sínu , meðal annars hélt Indlandsflekinn áfram að rekast á Asíuflekann með myndun Himalajafjallgarðsins og Afríkuflekinn rakst á Evrópuflekann en með því lauk sögu Tethyshafsins þó enn megi sjá leifar þess ; Miðjarðarhaf , Svartahaf og Kaspíahaf . Allt hafði þetta mikil áhrif á vistkerfi sjávar og þar með þær lífverur sem þar þrifust . Þær miklu breytingar á veðurfari og aðstæðum í sjónum sem áður eru nefndar höfðu áhrif á búsvæði og þar með afkomu helstu veiðidýra megalodons með þeim afleiðingum að þeim fækkaði og tegundir dóu út . Mig langar að vita meira um hann og af hverju hann dó út . Og voru hákarlategundirnar sem eru uppi núna þá til og ef svo er af hverju lifðu þær þá af það sem drap megalodon ?